

**Маңызды стратегиялық мәнi бар мемлекеттік сатып алу туралы**

Қазақстан Республикасы Үкіметінің 2005 жылғы 12 тамыздағы N 836 Қаулысы

      "Мемлекеттiк сатып алу туралы" Қазақстан Республикасының 2002 жылғы 16 мамырдағы Заңының  21-бабы  1-тармағының 5) тармақшасына сәйкес Қазақстан Республикасының Үкiметi  **ҚАУЛЫ ЕТЕДI:**

      1. "Қазгипросушар институты" өндiрiстiк кооперативi Алматы облысы Панфилов ауданындағы магистральды арналарды қосумен Қорғас өзенiнде "Достық" бiрiктiрілген су торабын салудың 1994 жылы әзiрленген техникалық-экономикалық негiздемесiн түзету жөнiндегi сатып алудың маңызды стратегиялық мәнi бар қызметтердi көрсетушi болып белгіленсiн.

      2. Қазақстан Республикасы Ауыл шаруашылығы министрлiгі заңнамада белгіленген тәртiппен:   
      осы қаулының 1-тармағында көрсетілген заңды тұлғамен қызметтердi мемлекеттік сатып алу туралы шарт жасасуды;   
      2005 жылға арналған республикалық бюджетте көзделген қаражат шегінде жасалатын шартты қаржыландыруды;   
      қызметкердi мемлекеттік сатып алу үшiн осы қаулыға сәйкес пайдаланылатын қаражатты оңтайлы және тиiмдi жұмсау қағидатын сақтауды, сондай-ақ "Мемлекеттік сатып алу туралы" Қазақстан Республикасы Заңының 21-бабының 3 және 4-тармақтарын орындауды қамтамасыз етсiн.

      3. Осы қаулы қол қойылған күнінен бастап қолданысқа енгізіледi.

*Қазақстан Pecпубликасы*   
*Премьер-Mинистрінің*   
*міндетін атқарушы*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК